《重九日寓安化分司怀兰谷兄用潘邠老句》
明代·谢廷柱

满城风雨近重阳，举目江山是异乡。对景最伤寻菊伴，登高难醉泛萸觞。

霜侵鬓发心空壮，露下蒹葭道且长。海上南山秋正好，向来三径未应荒。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。